ઉલ્લેખનીય છે કે પૂનમની સાંજના સમયે જુદાં જુદાં ધાન્યો જોખીને એક કોરા કકડામાં પોટલી બાંધવામાં આવે છે. ત્યાર બાદ પંચોની ઉપસ્થિતિમાં તમામ ધાન્યોને એક કુંભમાં મૂકીને મહાદેવના ગર્ભગૃહમાં આવેલા ચમત્કારી ગોખમાં મૂકીને પંચો સમક્ષ ગોખને સીલ કરવામાં આવે છે. બીજે દિવસે પંચો સમક્ષ ગોખ ખોલી, ધાન્યોને પુનઃ જોખવામાં આવ્યાં હતાં. ધાન્યોના વજનમાં થયેલા ફેરફારને અષાઢી કહેવામાં આવે છે. તેમાં થયેલી વધઘટના આધારે ખેડૂતો અને વેપારીઓ જે-તે પાક કેવો થશે તેનું અનુમાન મૂકે છે.